
                                                          Republika e Kosovës
Republika Kosova-Republic of Kosovo

Qeveria–Vlada-Government 
 Ministria e Tregtisë dhe Industrisë-Ministarstvo Trgovine i Industrije- Ministry of Trade and Industry
Shpallje publik për dhënien në shfrytëzim të objektit “Qendra e Panaireve në Bernicë”
Bazuar në Vendimin e Qeverisë së Republikës së Kosovës me numër 08/104, datë 23.05.2019 për “dhënien në shfrytëzim të Qendrës së Panaireve në Bernicë”, Ministria e Tregtisë dhe Industrisë fton dhe inkurajon të gjitha subjektet e interesuara që të aplikojnë për marrjen në shfrytëzim dhe administrim të “Qendrës së Panaireve në Bernicë”.

Qendra e Panaireve në Bernicë është e ndërtuar në ngastrën kadastrale 1197/3 me sipërfaqe prej 11.36 hektar, në fshatin Bernicë të Komunës së Prishtinës. Ndërtimi i objektit është bërë në vitin 2011 dhe ka një hapësirë të shfrytëzueshme prej 5.330 m2, në të cilën ekzistojnë rreth 350 parkingje. 

Objekti që nga vitit 2014 deri në prill të vitit 2019 ka qenë në shfrytëzim nga Oda Ekonomike e Kosovës, e cila është përdorur për organizime të ndryshme, përfshirë panaire, konferenca dhe aktivitete të ndryshme kulturore artistike. 

Kjo Qendër, konsiderohet si një mundësi shumë e mirë, që për herë të parë edhe Kosova të krijojë një hapësirë në nivel vendi, e cila mundëson organizimin e eventeve nacionale dhe ndërkombëtar si në aspektin ekonomik ashtu edhe në atë institucional. 
Qendra është e dizajnuar për: 
· Organizimin  e panaireve kombëtare dhe ndërkombëtare, 

· Organizimin e konferencave dhe samiteve të ndryshme;

· Organizimin e punëtorive dhe trajnimeve;

· Organizimin e aktiviteteve të ndryshme kulturore artistike, etj.
Nder tjera, Qeveria e Republikës së Kosovës, është e interesuar që kjo qendër të përdorët nga Institucionet Publike për organizimin e manifestimeve të ndryshme shtetërore.

Për qendrën në fjalë, tashmë kemi pranuar kërkesa të shumta për shfrytëzim nga organizata të ndryshme vendore dhe ndërkombëtare, ku vlen të theksohet kërkesa e aprovuar nga MTI për organizimin e festivalit ndërkombëtar të muzikës  “Sunny Hill 2020”.

1. Të gjitha subjektet e interesuara për të hyrë në garë për marrjen në shfrytëzim dhe administrim të “Qendrës së Panaireve në Bernicë” duhet të plotësojnë këto kritere:  

1.1. Të jenë të regjistruara në Republikën e Kosovës, dëshmi certifikatën e regjistrimit me informatat përcjellëse;
1.2. Vërtetim tatimor me të cilën vërtetohet se aplikuesi nuk ka borxhe aktuale tatimore të pashlyera apo obligime tjera tatimore ose është në marrëveshje për shlyerjen e borxhit me ATK;

1.3. Kopjen e letërnjoftimit të personit/ve në  emër të cilit/ve është i regjistruar aplikuesi;

1.4. Dëshmi nga aplikuesi se nuk është nën falimentim ose nën administrim të dhunshëm gjygjësor të lëshuar nga Gjykata Themelore – kërkohet origjinali jo më i vjetër se 30 ditë;

1.5. Dëshminë e xhirollogarisë aktive të aplikuesit në njërën prej bankave të licencuara nga Banka Qendrore e Kosovës;

1.6. “Letër konfirmim” nga një institucion bankar ose financiar që konfirmon se do ta mbështes kompaninë për projektin në fjalë. 
Sqarim: Ju lutem vini re se në mungesë të cilit do dokument të kërkuar me lartë, subjektet aplikuese do të diskualifikohet dhe nuk do të shqyrtohet tutje për kriteret e vlerësimit të listuara më poshtë.

2. Kriteret vlerësuese:
2.1. Përvoja e punës në organizime të eventeve të ndryshme:
· Dëshmi që ka organizuar panaire, konferenca, punëtori, trajnime, aktivitete kulturore, etj. Dëshmuar me listën e organizimeve të nënshkruar dhe vulosur nga ana e aplikuesit (origjinal) dhe të dëshmuar me kontrata apo dëshmuar me referenca apo dëshmuar me raporte me fotografi. 

Vlerësimi deri në 20 pikë;  
2.2. Staf profesional:
· Se paku pesë (5) nëpunës profesional me përvojë pune minimum pesë (5) vjeçare të dëshmuar me CV dhe kontratë pune apo me CV dhe referencë për përvojën e tyre. Njëherit aplikuesi duhet të ketë kontratë apo marrëveshje paraprake për angazhimin e stafit. 

Vlerësimi deri në 20 pikë;  
2.3. Projekt-propozimi, i cili duhet të përfshijë së paku:
· Përshkrimin e projektit;

· Koston financiare të projektit; 

· Planin kohor të realizimit/investimit të projektit
· Rezultatet e pritshme;

Projekt-propozimet të cilat kontribuojnë në promovimin dhe zhvillimin e ndërmarrësisë dhe të turizmit, krijimin e vendeve të reja të punës dhe promovimin e aktiviteteve kulturoro – artistike, do të kenë përparësi. 
Vlerësimi deri në 20 pikë;  
2.4. Vlera e investimit: 

· Kompania që do ta merr në shfrytëzim do të investoj me qëllim që qendra të plotësoj të gjitha kushtet e domosdoshme për realizimin e aktiviteteve të ndryshme, përfshirë infrastrukturën fizike (investimet në salla, zyre, dhomat e posaçme për realizime-zkp.mti@rks-gov.net  xhirime live të manifestimeve, hapësirën e jashtme, etj) dhe teknologjike (investime në pajisje teknologjike të avancuar- broadcast, së paku 4 video kamera full HD- broadcast me mundësi të xhirimeve live, ekran led screen se paku 15m x5m me cilësi 2-4 pm, së paku 2 projektor me cilësi se paku 5000 Ansi Lumens, sistemin e përkthimit simultant, etj)
Vlerësimi deri në 40 pikë;  

3. Informata shtesë: 

· Qendra ka nevojë për investime shtesë me qëllim të renovimit dhe modernizimit të saj, duke përfshirë investime në: dysheme, mure, tavan, kulm, ujësjellës, kanalizim, energji elektrike, zyre, tualete, ndriçim shtesë brenda dhe jashtë dhe në të gjitha elementet tjera përcjellëse me qëllim të funksionalizmit sa me të mirë të qendrës; 

· Në Qendër duhet funksionalizuar sistemi i ngrohje/ftohjes (klimatizimit) dhe sistemi i sigurisë/pajisjet dhe alarmi;
· Qendra duhet të inventarizohet me pajisje: tavolina, karrige, “mure ndarëse lëvizëse” me qëllim që hapësirat të përshtaten për organizime të eventeve të ndryshme; 
· Qendra duhet të ofrojë shërbime të ushqimit dhe pijeve gjatë realizimit të eventeve. Çmimet duhet të jetë ekuivalent më çmimet e tregut;
· Qendra ka të drejtë të lëshohet në shfrytëzim te të interesuarve për organizime të eventeve të ndryshme të lejuara me legjislacion vendor;
Aplikuesit që nuk i kalojnë 50 pikë do të diskualifikohen (nuk do të hyjnë në garë).
Sqarim: 
· Përfituesi do të nënshkruaj marrëveshje dypalëshe, pjesë e secilës do të jenë detyrimet dhe obligimet, si dhe deklarimet që janë bërë me rastin e aplikimit. 
· Njëra ndër kushtet e marrëveshjes do të jetë e drejta e shfrytëzimit të qendrës pa pagesë nga ana e institucioneve publike deri në 65 ditë brenda vitit. 
4. Vizita:

MTI për të gjithë të interesuarit do të organizojë vizita në qendër, me qëllim që të njoftojë të interesuarit me hapësirat dhe gjendjen e objektit. Vizitat realizohen çdo të Marte/Enjte ora 09:00-12:00 gjatë periudhës sa është e hapur shpallja publike.Te gjithe te interesuarit per vizite duhet te lajmrohen paraprakisht ne emailin  zkp.mti@rks-gov.net  
5. Afati i dhënies në shfrytëzim
Afati për dhënien në shfrytëzim dhe administrim të qendrës është pesëmbëdhjetë (15) vite me mundësi vazhdimi. Të gjitha obligimet dhe detyrimet do të nënshkruhet në kontratën e përbashkët ndërmjet përfituesit (në cilësinë e shfrytëzuesit) dhe në anën tjetër Ministrisë së Tregtisë dhe Industrisë (në cilësinë e pronarit). 
6. Periudha e aplikimit: 
Shpallje publik për dhënien në shfrytëzim të objektit “Qendra e Panaireve në Bernicë” është e publikuar në ueb faqen e Ministrisë së Tregtisë dhe Industrisë mti.rks-gov.net

Subjektet që dëshirojnë të aplikojnë sipas thirrjes publike duhet të shprehin interesimin e tyre duke dorëzuar të gjithë dokumentacionin në zyrën e arkivit të Ministrisë së Tregtisë dhe Industrisë në formë fizike dhe në CD 

Adresa:  Ministria e Tregtisë dhe Industrisë, Rr. Muharrem Fejza, Lagjja e Spitalit, p. n. Prishtinë, 10000, Republika e Kosovës.
Afati i fundit për aplikim është deri më datë 22.08.2019 në orën 16:00 dhe aplikimet pas këtij orari nuk pranohen nga zyra e Arkivit të Ministrisë.

Informata dhe sqarime shtesë mund të merren përmes postës elektronike në: zkp.mti@rks-gov.net  por jo më vonë se pesë (5) ditë para mbylljes se shpalljes.[image: image2.wmf]

